open-index/open-wikipedia-markdown huggingface dataset:
Тицеов синдром

**Тицеов синдром** претставува исто така воспаление на ребрената 'рскавица, но за разлика од костохондритисот се јавува и оток на 'рскавицата, којшто е палпабилен и болно осетлив при клинички преглед. Етиологијата е непозната. Болеста е самолимитирачка, најчесто минува по дванаесет недели.  Често градната болка којашто се јавува кај костохондритис може да личи на болка при миокарден инфаркт, па поради тоа пациентот се јавува на лекар. Често болката е пропратена со мачнина и повраќање, анксиозност, страв и препотување. Затоа е потребно прво исклучување на можноста за постоечки срцев удар, на пациентот да му се укаже дека при костохондритис нема оштетување на орган, но дека треба да се лекува болката која некогаш може да биде интензивна и да ги оневозможува секојдневните физички активности.

Категорија:Синдроми
Костохондритис

**Костохондритис** (Costochondritis) е инфламаторно заболување на 'рскавицата која што го спојува реброто со градната коска т.е костостерналниот зглоб.

## Етиологија

Точната етиологија на заболувањето не е позната. Можни причини за воспаление на костостерналните зглобови се: физичка траума (пр. вежбање со големи тежини), интензивна кашлица, анкилозирачки спондилитис, ревматоиден артритис, тумор и др.

## Симптоми

Градна болка, која што се потенцира со кашлање, длабоко вдишување и физичка активност. На палпација се јавува болна осетливост на страната од афектираниот костостернален зглоб. Најчесто се јавува кај жени од 20 - 40 годишна возраст. Најчесто е зафатена левата страна на трети, четврти и петти костостернален зглоб.

## Третман

Третманот е насочен кон намалување и остранување на градната болка, која често е возмемирувачка, бидејќи е слична со болката при миокарден инфаркт. Доколку е интензивна го спречува болниот во секојдневните активности. Најчесто се употребуваат: НСАИЛ, Acetaminophen, опоидни аналгетици при интензивна болка, вежби за истегнување, кортикостероидни инјекции, хируршки третман.

Категорија:Мускулоскелетни заболувања
Категорија:Зборови што ги нема во ТРМЈ
Историски архив (Битола)

мини|десно|Зградата во која е сместен архивот во Битола одделение на Државниот архив на Република Македонија.
мини|Фрагмент од ракопис од Битола, пишуван на средновековен хебрејски јазик од XIII век, се чува во архивот во Битола.
**Одделението на Државниот архив во Битола** е основано во 1954 година како општински архив. Од 1990 година станува подрачно одделение на Државниот архив на Македонија. Одделението во Битола има надлежности над имателите во општините: Битола, Демир Хисар, Могила, Новаци и Ресен со вкупно 195 иматели. Ова одделение работи во нова наменска зграда, на бул. „Први Мај“ бр. 55 во Битола.

## Работата на одделението
мини|лево|Решение за основање на Околискиот архив во Битола, донесено на седница на Народниот одбор на битолската околија, на 26 мај 1954 година.
Одделението располага со 916 фонда и 25 збирки. Најстариот документ е од 15 век (пергамент на стар еврејски јазик). Иако најголемиот број документи се од периодот по Втората светска војна, постои и архивски материјал со многу важни податоци за политичката, културната и стопанската историја на подрачјето на општините за кое е надлежно, како и пошироко за периодот до 1944 година.
Читалната располага со 6 места за корисниците, а за нивна потреба се изработуваат ксерокс-копии.

Библиотеката располага со 3.823 книги, 163 наслови на списанија и 155 наслови на весници.

## Изданија на Историскиот архив во Битола
На полето на издавачката дејност Одделението Битола ги има објавено следниве публикации:
* „Зборник на паднати борци од НОВ од Битолска околија” 1957 г.
* „11 март 1943“ по повод егзодусот на Битолските Евреи 1957 г.
* „Архив - Битола“ водич 1961г.
* „Водич низ архивските фондови и збирки во Историскиот архив Битола“ 1978г.
* „Зборник на одбрани документи за историјата на Битола 1941-1944“, 1984 г. (2 книги)
* „Документи за ограбување на црквите“, 1985г.
* Едицијата „Незаборавени“ за Трајан Велев - Гоце, Тодор Ангеловски - Строгов, 7 Македонска бригада и 9 дивизија, Елпида Караманди - Бисера, Киро Димитровски - Дандаро од 1986-1989 г.
* „Спомени и биографии на илинденци“, 1993 г

## Поважни фондови
Поважни фондови на одделенито во Битола се:

* „Градско поглаварство на град Битола“ 1921/1941 г
* „НОО на Битолска област“ 1944-1945 г
* „Грчко - Пелагониска митрополија Битола“ 1755 /1905 г
* „Судските фондови“ од 1919 г
* „Вакувската управа и муфтиството на битолскиот округ“ 1915- 1947 г.
* Матични книги на родени, венчани и умрени од 1801 / 1962 г
* Браќа Манаки 1898 / 1964 г.

## Наводи

Категорија:Архиви во Македонија
Алан Рикман

**Алан Рикман** (;  - ) — англиски глумец и режисер.

Во 1985 година во театарската претстава *Опасни врски* ја играл улогата на виконтот од Валмонт, а откако претставата почнала да се прикажува во лондонскиот театар Вест Енд во 1986 година и на Бродвејскиот театар во 1987 година, Алан бил номиниран за наградата Тони за најдобар глумец во претстава.

Прва филмска улога на Рикман била улогата на германскиот терористички водач Ханс Грубер во *[[Умри машки|„Умри машки“]]* (1988). Потоа го глумел шерифот од Нотингем во *Робин Худ: Принцот на крадците* (1991), а за улогата ја освоил наградата на БАФТА за најдобар глумец во споредна улога. Тој добил пофалби од критичарите за главните улоги во *Вистински, лудо, длабоко* (анг:*Truly, Madly, Deeply;* 1991) и *Ужасно голема авантура* (анг:*An Awfully Big Adventure;* 1995), а потоа добил признание и за неговите споредни улоги како полковник Брендон во *[[Разум и чувства (филм)|Разум и чувства]]* (1995) и Ејмон де Валера во *[[Мајкл Колинс (филм)|Мајкл Колинс]]* (1996). Тој, исто така, го привлекол вниманието со неговите комични улоги во *[[Догма (филм)|Догма]]* (1999), *Галактичка мисија* (анг: *Galaxy Quest;* 1999) и *[[Автостоперски водич низ галаксијата (филм)|Автостоперски водич низ галаксијата]]* (2005). Го глумел Северус Снејп во серијата *[[Хари Потер (филмски серијал)|за Хари Потер]]* (2001-2011), а во меѓувреме се појавил и во *[[Љубов, всушност]]* (2003), *[[Свини Тод (филм)|Свини Тод: Демонскиот бербер од улицата Флит]]* (2007) и *[[Алиса во земјата на чудата (филм од 2010)|Алиса во земјата на чудата]]* (2010 година). Негови последни филмски улоги биле во *CBGB* (2013), *Eye in the Sky* (2015) и *[[Алиса низ огледалото (филм од 2016)|Алиса низ огледалото]]* (2016).

На телевизискиот екран, Алан Рикман дебитирал со улогата на Тибалт во *[[Ромео и Јулија]]* (1978) како дел од Шекспировата серијата на Би-Би-Си. Се пробил со улогата на Обадија Слоуп во адаптацијата на БиБиСи на *„Барчестерски хроники“* (1982). Подоцна глумел и во други ТВ филмови: во улогата на Григориј Распутин во *Распутин: Мрачниот слуга на судбината* (1996), за која добил награда ЕМИ за ударен термин и во улогата на Алфред Блалок во *„Нешто што создал Господ“* (анг: *Something the Lord Made;* 2004).

Добитник е на бројни престижни признанија, меѓу кои се и Златниот глобус, БАФТА и Еми, а има и две номинации за наградата Тони. Во 2009 година, *[[Гардијан]]* именувал како еден од најдобрите глумци кои не биле номинирани за Оскар. Алан Рикман починал од рак на панкреасот на 14 јануари 2016 година на 69-годишна возраст.

## Наводи

Категорија:Родени во 1946 година
Категорија:Починати во 2016 година
Категорија:Англиски глумци
Категорија:Добитници на Златен глобус
Категорија:Англиски филмски глумци
Емил Димитриев

**Емил Димитриев** ( во Пробиштип) — македонски конзервативен политичар, социолог и генерален секретар на ВМРО-ДПМНЕ. Димитриев бил назначен за привремен премиер на Македонија на 18 јануари 2016 година, по предвидената предизборна оставка на Никола Груевски од местото, како дел од Пржинскиот договор. Мандатот на Димитриев како привремен премиер завршил на 1 јуни 2017 кога за премиер бил изгласан Зоран Заев.

## Наводи

## Надворешни врски
* Емил Димитриев на службената страница на Филозофски факултет - Скопје () 

Категорија:Живи луѓе
Категорија:Родени во 1979 година
Категорија:Политичари од ВМРО-ДПМНЕ
Категорија:Премиери на Македонија
Категорија:Политичари од Пробиштип
Категорија:Пратенички состав 2016-2020
Категорија:Професори на Филозофскиот факултет - Скопје
Категорија:Апсолвенти на Филозофскиот факултет - Скопје
Категорија:Магистри на Филозофскиот факултет - Скопје
Категорија:Доктори на Филозофскиот факултет - Скопје
Јанина (округ)

**Јанина** () — округ во областа Епир, Грција. Главен град на округот е Јанина. Ова е најголемиот округ во Епир е меѓу најголемите во државата.

## Географија
Округот Јанина се граничи со Албанија на север, окрузите Костур на североисток, Гребен и Трикала на исток, Арта на југоисток, Превеза на југ и Теспротија на југозапад и запад.

Јанина е планински округ во кој доминира венецот Пинд на источниот дел. Помали вериги во состав на Пинд, од север кон југ, се следниве: Грамошта, Смолика (2.637 м, највиска во Пинд), Тимфи, Лигос, Пелистер (Лакмос) и Џумерка (Атаманика). Меѓу пониските планини, Ксеровуни е на југ, а Томар на југозапад.

Јанинското Езеро е најголемо езеро во Епир. Во округот извираат неколку поважни реки, меѓу кои Војуша, Арахтос и Ахерон.

Подрачјето на денешниот округ е припоено кон Грција во 1913 г. по Првата балканска војна, остварувајќи ги намерите на „Големата идеја“ (Мегали-идеја).

## Општини
Јанинскиот округ е поделен на 8 општини. These are (прикажани со нивните броеви на картата во инфокутијата):

* Загори (4)
* Зица (5)
* Јанина (*Јоанина*) (1)
* Коница (6)
* Мечово (*Мецово*) (7)
* Северна Џумерка (*Ворија Ѕумерка*) (2)
* Погони (8)
* Црковишта (*Додони*) (3)

## Сообраќај
* EO5/E55 Ј, Цен.
* EO6, З, Цен., И
* EO17, Ј, ЈЗ
* EO20/E55, Цен., СЗ, С
* EO26, СЗ
* Егнатија/E90, СЗ, Цен., СИ
* Јанински аеродром

## Туризам
Како и највеќето од копнена Грција, Јанина не е популарна меѓу туристите колку островите. Сепак, ова подрачје има низа природни и историски знаменитости. Покрај градот Јанина, тие се:

* Црковишта (Додони) — археолошко наоѓалиште со пророчиште и амфитеатар.
* Национален парк Вик-Војуша — ја опфаќа клисурата Вик низ која тече реката Водоматица.
* селата во областа Загори, делумно во Националниот парк Вик-Војуша.
* загорското село Папинго — скијчако одморалиште и почетно место за планинарство и високогорство.
* планината Смолика (2.637 м) — втора по височина во Грција.
* Мечово — скијачки центар
* пештерите во Перама, неколку километри североисточно од Јанина.
* споменикот во Залонго во чест на жените од с. Сули.
* Воениот музеј во с. Калпаки.
* Бурзанскиот мост кај Мелисоптера.
* Музеј на грчката историја „Павлос Врелис“ — најпознатиот музеј на восочни фигури во Грција.

## Спорт
Најголемиот фудбалски клуб во округот е „ПАС Јанина“. Помали клубови во округот се:

* „Авероф“
* „Велисарио“
* „Дафнула“
* „Елеуса“
* „Кефаловриси“
* „Мечово“
* „Мусјотица“

## Литература
* Franz X. Bogner & Georgios Pilidis. Lake of Ioannina. 128 pages. ISBN 978-960-233-199-6. Ioannina 2010.

## Поврзано
*Список на населени места во Јанинско

## Надворешни врски
* Портал на округот Јанина 

## Наводи


Категорија:Окрузи во Грција
Категорија:Епир (област)
Категорија:Чамерија
Денско

**Денско** (, *Аетомилица*; ; до 1927 г.  *Δέντσικο*, *Денцико* или *Ντένισκο*, *Дениско*; до 1928 г. *Γαλαταριά*, *Галатарија*) — село во Коничко, Епир, во општината Коница на Јанинскиот округ, Грција. Населението брои 432 жители (2011), сочинето од Власи.

## Географија и местоположба
Селото е сместено на планината Грамошта под врвот Петра (2.217 м), во непосредна близина на границата со Егејска Македонија и Албанија, на надморска височина од 1.385 до 1.485 м, со што претставува едно од највисоките села во денешна Грција. На 5 км од селото се наоѓаат Муцалските Езера.

Сè до реформите во 2011 г. било своја општина, чиј атар зафаќал површина од 51,3&nbsp;км2.

## Историја

### Во Отоманското Царство
Во отоманска статистика од 1895 година, во Денско имало 84 домаќинста со вкупно 805 жители.

За време на Илинденското востание во селото влегла големата чета на војводата Васил Чакаларов, која со радост била дочекана од влашкото население.

### Во Грција
По Балканските војни во 1913 г. селото е припоено кон Грција согласно Букурешкиот договор. Во 1927 година, името на селото било променето во Галатарија (*Γαλαταριά*). Во 1928 г. е одново преименувано, овојпат во Аетомилица (*Αετομηλίτσα*).

Во 1935 г. населени се Власи од Денско во селото Липариново, Ениџевардарско.

За време на Грчката граѓанска војна Денско се сметало за седиште на Демократската армија на Грција (ДАГ) со основањето на т.н. „планинска влада“ на генералот Маркос Вафијадис. Бидејќи селото наполно настрадало за време на војните, во пописот од 1951 г. се води како напуштена населба. Сѐ до 1980-тите, Денско останало празно, но населението повторно почнало да бележи пораст.

## Стопанство
Населението традиционално се занимава со сточарство. Речиси сите семејства оделе на зимување во Тесалија и Егејска Македонија.

## Население

**Извор за 1940-2011 г.**: ΕΕΤΑΑ-Ελληνική Εταιρία Τοπικής Ανάπτυξης και Αυτοδιοίκησης Α.Ε.

## Наводи

## Надворешни врски

Категорија:Коница (општина)
Категорија:Населени места во Јанина (округ)
MedlinePlus

**MedlinePlus** (изговор: *медлајн плас*) — семрежна информативна служба на Националната медицинска библиотека на САД (NLM) која нуди здравствени информации за потрошувачите на англиски и шпански јазик. Ова мрежното место претставува збир на информациите од Националната медицинска библиотека на САД (NLM), Националните здравствени институти (NIH) и други државни установи и здравствени организации. Има и верзија за читање од мобилни уреди. Услугата е бесплатна, и ја користат 150 милиони луѓе годишно.

Службата нуди енциклопедиски инофрмации поврзани со здравјето и лековите, како и именик на здравствени услуги. MedlinePlus Connect ги пворзува пациентите и здравствените работници во системи за електронска здравствен евиденција (EHR) со соодветни информации од MedlinePlus за заболувањата и лекарствата. Ова исто така има мобилна верзија.

## Историја
Националната медицинска библиотека веќе подолго време нуди програми и услуги за стручните здравствени научници и давателите на здравствени услуги, како што се базата pubmed и разните пристапни служби за неа како PubMed и Entrez. Во 1990-тите, општата јавност  почнала сè повеќе да ги користи овие услуги на семрежјето. Покрај ова, информациите се нудат и во формат разблирлив за нестручната јавност. MedlinePlus е воведен во октомври 1998 г. како некомерцијална семрежна услога слична на оние како WebMD. Во 2010 библиотеката ја вовела и службата PubMed Health, која пак нуди здравствени информации за потрошувачите, со особена задршка на клиничката делотворност на разните лекувања.

Во прво време MedlinePlus опфаќал 22 здравствени теми на англиски јазик, кои подоцна станале 800 теми на англиски и на шпански, како и врски за здарствени информации на повеќе од 40 јазици. Мрежното место е добитник на неколку награди и важи за едно од најдобрите места за добивање на медицински информации.  Во 2010 г. MedlinePlus освоил оценка од 84 во Американскиот показател за задоволност на потрошувачите.

## Наводи

## Надворешни врски
* 

Категорија:Медицински мрежни места
Категорија:Медицинска информатика
Валделакалсада

**Валделакалсада** — општина сместена во покраината Бадахос, Екстремадура, Шпанија. Според пописот од 2005 година (Национален статистички институт (INE)), општината има население од 2.700 жители.

Категорија:Општини во Бадахос
Валенсија дел Момубеј

десно|250п|thumb|Внатрешност на црквата во Валенсија дел Момубеј
**Валенсија дел Момубеј** — општина во покраината Бадахос, Екстремадура, Шпанија. Има население од 839 жители на површина од 75 км2.

Категорија:Општини во Бадахос
Валдеторес

**Валдеторес** — општина со местопложба во покраинта Бадахос, Екстремадура, Шпанија. Според пописот во 2005 (Национален статистички институт (INE)), општината има население од 1.332 жители.

Категорија:Општини во Бадахос
Ваље де ла Серена

**Ваље де ла Серена** — општина во покраината Бадахос, Екстремадура. Општина со население од 1.457 жители на површина од   121,4&nbsp;км2.

## Надворешни врски
* Official website 
* Profile 

Категорија:Општини во Бадахос
Ваље де Матаморос

**Ваље де Матаморос** — општина со местоположба во покраината Бадахос, Екстремадура. Има населени од 442 жители и се протега на површина од 4,9&nbsp;км2.

## Надворешни врски
* Official website 
* Profile 

Категорија:Општини во Бадахос
Валверде де Љерена

**Валверде де Љерена** — општина во покраината Бадахос, Екстремадура, Шпанија. Општината има население од 763 жители на површина од 41&nbsp;км2.

## Местоположба

Сместена е во близина на Аиљонес кон Гвадалканал, до самиот раб на Севиља. Станува збор за населба сместена на гребен под ниок агол на ридест терен кој одговара на теренот на Сиера Морена.

Градот припаѓа на заедницата Екстремадура во покраината Бадахоси правно под Љерена.

## Историја

Моменталното име на градот се должи на неговиот основач, дон Родриго де Валверде. Сепак, низ историјата ова место било познато и под други имиња: при крајот на  век бил нарекуван Валаверде де ла Реина. Исто така бил наречен и „Асуага Валверде“, според надредената управна област.

Валверде де Љерена е основано како населено место во 1240 година од страна на дон Родриго де Валверде, витез од Сантијашкиот ред, управник на Валез, кој во средината на  век го апоседнал ова место давајжи им одредени предности на тие што ќе се населат.

Новодоселените потпаднале под управување на Сантијашкиот ред. Во 1594 година, на пописот на покраините и владенија на Кастиљското кралство во  век како дел од Сантијашкиот ред во Леон и имало 232 зависни селани.

Во 1559 година било разгледувано дали местото ќе се стекне со титлулата виља од страна на кралот Филип. Во 1586 година, било отуѓено од владението на Сантијашкиот ред, и продадено на маркизата Маријана де Кордоба од Виљануева дел Рио, минувајќи во владение на Семејството Алба.

Во минатото градот бил во делот општини во североисточна Екстремадура. Под управа на Љерена е од 1834 година.

## Наследство

Католичка парохиска црква именувана како Безгрешен зачеток, под архиепископијата Мерида-Бадахос.

Категорија:Општини во Бадахос
Гвадалканалско џуџесто рибарче

**Гвадалканалско џуџесто рибарче** () — вид птица од семејството на рибарчињата (*Alcedinidae*) која е ендемска на островот Гвадалканал во состав на Соломоните. Природно живеалиште ѝ се влажните суптропски и тропски низински шуми.

## Наводи

Категорија:Шумски рибарчиња
Виљалба де лос Барос

**Виљалба де лос Барос** — општина сместена во покраината Бадахос, Екстремадура, Шпанија. Соред пописот од 2014 година, tопштината има население од 1.588 жители.

## Наводи

## Надворешни врски
*

Категорија:Општини во Бадахос
Боздаг

мини|десно|300п|Поглед на Боздаг

**Боздаг** (**Драмски Боздаг** или **Мраморица**; , *Фалакро*) — планина во Драмско, североисточна Егејска Македонија, денес во Грција. Највисока точка е врвот Свети Илија (Профитис Илијас) со 2.232 м, втора по височина е Вардина (2.194 м). Од другите врвови, позначајни се: Триглав (Трија Кефалија, 2.176 м), Снежна Дупка (Хионитрипа, 2.111 м), Лажен Заб (Псевдодонти, 2.086 м) и Момина Могила (Корицомагула, 1.996 м). Снежна Дупка е така наречена по пештерската пропаст близу врвот со длабочина од 100 м, со карактеристични ледени сталактити и сталагмити. На север од планината се одделува огранокот наречен Штилка или Свети Тодор кој навлегува во Пиринска Македонија кај с. Беслен, а на југ два огранока, кои се протегаат до Драмското Поле, наречени Дебелина и Дабар. На запад, преку краткиот планински гребен Штудер е сврзана со планината Серски Боздаг (Меникио), а на север се долината на реката Места и областа Чеч (Пиринска Македонија). На југоисток преку венецот Голомбар се граничи со планината Урвил, а на југ се протега Драмското Поле. Од Боздаг извире реката Драматица (Ангитис).

Планината се одликува со значајна растителна разновидност – над 500 различни таксономски единици (ови и подвидови). Високите делови на планината се вклучени во биолошката мрежа „Натура 2000“ под името „Врвовите на планината Боздаг“.

Друга туристичка атракција е пределот од височина 1.200 м нагоре на јужната страна од планината, кој е погоден за параглајдерство.

Обележје на планината се мермерните каменоломи. Карпите се прекриени со глинеста почва. Пониските делови се обраснати со шума, а повисоките се тревести. По северните падини пасат стада крави, овце, коњи и мулиња. Од подножјето има патеки до секој врв. Скијачкиот центар „Боздаг“ („Фалакро“) се наоѓа на надморска висина од 1.702 м и претставува појдовна точка за ситигнување до високите врвови на планината. Располага со современа инфраструктура и важи за еден од најдобрите во Грција. До центарот се стасува по двоен асфалтиран пат од селото Волак. Највисокиот врв (Свети Илија) се искачува за околу еден час и до него водат три патеи – северна, по билото и јужна.

За време на бугарската окупација во 1942 г., планината е преименувана во **Мраморица**, но ова име денес не се наложува како најправилното. Боздаг на турски значи *сива планина*, а грчкото име Фалакро орос значи *ќелава планина*.

## Поврзано
* Серски Боздаг

## Надворешни врски

* Зимски центар „Боздаг“ 
* Карта на планината

## Наводи


Категорија:Родопски планински предел
Категорија:Планини во Егејска Македонија
Категорија:Драма (општина)
Категорија:Неврокоп (Егејска Македонија)
Категорија:Чеч
Категорија:Меѓународни планини во Европа
Виљануева де ла Серена

**Виљануева де ла Серена** — град во покраината Бадахос, Екстремадура, Шпанија. Градот има население од 26.111 (2010)и е дел од поголемата градска средина со соседниот град Дон Бенито.

Основан е во  век  под името *Алдејануева де Медељин*, и градот бил важен центар за овчарите во средниот век. Овде е роден Педро де Валдивија кој го освоил Чиле за кралското семејство.

## Местоположба

Сместен во округот Вегас Алтас, Виљануева е главната порта во Ла Серена, уште еден округ во Екстремадура каде припаѓа историски. На растојание само од 5 км од Дон Бенито, создавајќи го Виљануева дела Серена-Дон Бенито, градска заедница со 60.000 жители, создавајќи го најважниот земјоделски, индустриски и услужен центар во Екстремадура. Мерида и Бадахос се на соодветни растојанија од 58 и 116 км од Виљануева де ла Серена.

Природната патека од Вегас дел Гвадијана започнува во овој град.

## Податоци

Играчот за Њујорк Никси, Хосе Калдерон е роден во Виљануева де ла Серена.

Ла Карерита, е прослава од културно значење која се слави во овој град секоја последна недела од Велигден.

Категорија:Општини во Бадахос
Виљар де Рена

**Виљар де Рена** — општина со местоположба во покраината Бадахос, Екстремадура, Шпанија. Според пописот од 2006 година (Национален статистички институт (INE)), општината има население од 1.506 жители.

Категорија:Општини во Бадахос
Виљафранка де лос Барос

**Виљафранка де лос Барос** — општина во покраината Бадахос, Екстремадура, Шпанија. Има население од 13.329 жители на површина од 104 км2.

Категорија:Општини во Бадахос
Виљар дел Реј

**Виљар дел Реј** — општина во покраината Бадахос, Екстремадура. Општината има население од 2.540 жители (2007) на површина од 98,9&nbsp;км2.

## Надворешни врски
* Портал 
* Профил 

Категорија:Општини во Бадахос
Кара Давуд-паша

**Кара Давуд-паша** — Голем везир во Османлиското царство во кус период во 1622 година. Тој е роден во Босанскиот пашалук.

## Наводи

Категорија:Големи везири на Отоманското Царство од 17 век
Категорија:Босански отомански везири
Категорија:Родени во 1570 година
Категорија:Починати во 1623 година
Зурназен Мустафа-паша

**Зурназен Мустафа-паша** — отомански државник од албанска народност. Служел како голем везир на царството само 4 часа на 5 март 1656 г. и затоа понекогаш не се води во списоците на големи везири. Најпрвин бил назначен за старател на функцијата под извонредни околности, но потоа самиот ја презел функцијата, влијаејќи му на султанот да го смени Гази Хусеин-паша. Неговото назначување предизвикало бунт во Инстанбул, па морал да биде прогонет по само четири часа на функцијата.

## Наводи

Категорија:Големи везири на Отоманското Царство од 17 век
Категорија:Отомански Албанци
Категорија:Албански отомански везири
Депсид

[мини|десно|250п|[Гирофоринска киселина, депсид]]
**Депсид** претставува полифенолно соединение составено од две или повеќе моноциклични ароматични единици поврзани со естерска врска. Депсидите најчесто се наоѓаат во лишаите, но исто така се изолирани од вишите растенија, вклучувајќи видови од Ericaceae, Lamiaceae, Papaveraceae и Myrtaceae. Депсидите имаат антибиотска, анти-ХИВ, антиоксидансна, и анти-пролиферативна активност. Како инхибитори на синтезата на простагландини и биосинтезата на леукотриен B<sub>4</sub>, депсидите се потентни нестероидни антиинфламаторни средства.

Депсидаза претставува вид на ензим која ги кине депсидните врски. Еден таков ензим е таназата.

Гирофоринската киселина, која ја има во лишајот *[[Cryptothecia rubrocincta]]*, претставува депсид.

## Наводи

Категорија:Депсиди
Категорија:Карбоксилатни естри
Категорија:Полифеноли
Јусуф Ќамил-паша

**Јусуф Ќамил-паша** (1808, Арапгир - 1876, Истанбул) — османлиски државник и голем везир од 5 јануари 1863 до 1 јуни 1863 г.

## Наводи

Категорија:Родени во 1808 година
Категорија:Починати во 1876 година
Категорија:Големи везири на Отоманското Царство од 19 век
Василица (планина)

**Василица** () — планина во состав на венецот Пинд, на границата меѓу Егејска Македонија на исток и Епир на запад, поточно општините Гребен (Македонија) и Коница (Епир). Има и скијалиште со 18 патеки и 7 жичарници.

Планината Василица е важно живеалиште за мечки, видри и диви кози, и има вкупна површина од 13.562,9 хектари.

## Вегетација
Преовладувачката вегетација е особена за екосистемите на бука и средоземни четинари (црн бор , ела), ладнокрвни четинари (роболо) и воншумски екосистеми (субалпски ливади). Вековните роболи во зима прават формации со маглата во снегот, додека во лето си играат со сенки во алпската трева на Василица. Климата во областа на Василица е помеѓу континентална и средоземна.

## Жичарници и скијачки патеки
* **Филип** (1642-1825 м), со две среднолесни патеки и една многу лесна патека.
* **Александар Велики** (1800–2113 м), со две тешки и две средни патеки.
* **Елимеја** (1788–2060 м), со една средна, три среднолесни и една многу лесна патека.
* **Мидганис** (1810–2034 м), со една средна патека.
* **Тимфаја** (1744–2040 м), со две тешко-средни патеки и една средна патека.
* **Два бебешки лифта**

Две од патеките се означени од МСФ како олимписки патеки.

## Историја
Првата жичарница била изградена во 1975 година (Елимеја). Оттогаш, ски-центарот имал две големи проширувања, едното во 1993 година и второто во 2000 година.

## Наводи

## Надворешни врски

* Мрежно место на Василица (на грчки) 
* Snowguide.gr 
* Временска прогноза за Василица

Категорија:Планини во Егејска Македонија
Категорија:Планини во Епир
Категорија:Гребен (општина)
Категорија:Коница (општина)
Категорија:Пинд
Хадим Мехмед-паша

**Хадим Мехмед-паша** — грузиски османлиски државник. Тој бил Голем везир во периодот меѓу 21 септември 1622 година и 5 февруари 1623 година. Тој исто така бил и управник на Египет во периодот од 1604 до 1605 година.

## Поврзано
* Список на Големи везири на Отоманското Царство
* Список на османлиски управители на Египет

## Наводи

Категорија:Големи везири на Отоманското Царство од 17 век
Категорија:Отомански Грузијци
Категорија:Отомански управители на Египет
Категорија:Отомански евнуси
Лефкели Мехмед-паша

**Лефкели Мехмед-паша** — османлиски државник. Тој бил Голем везир во 1622 година. и управник на Египет во 1618 година.

## Поврзано
* Список на Големи везири на Отоманското Царство
* Список на османлиски управници на Египет

## Наводи

Категорија:Починати во 1648 година
Категорија:Отоманци од 17 век
Категорија:Големи везири на Отоманското Царство од 17 век
Категорија:Отомански управители на Египет
Категорија:Родени во непозната година
Алејдин-паша

**Алејдин-паша** — прв голем везир на Отоманското Царство. Неговото татково име било Кемалетин, така што често бил нарекуван *Хаџи Кемалетин-оглу Алејдин-паша* или *Алејдин-бин Хаџи Кемалетин*, со значење „син на Хаџи Кемалетин“. Тој најверојатно бил од градот Џендере, откаде што исто така потекнувало познатото семејство Чандарли. Алејдин Паша бил факих (стручњак по исламско право). Бил назначен за везир за време на последните години од владеењето на Осман I (најверојатно во 1320), а продолжил да ја извршува функцијата и за време на владеењето на Орхан I. Со оглед на тоа то имало само еден везир во диванот за време на раните години од постоењето на Отоманскиот бејлик, неговата титулавсушност не била „Голем везир“, иако неговата функција била еднаква на онаа на подоцнежните Големи везири. Поради тоа, тој е познат како првиот Голем везир на Отоманското Царство.

Алејдин-паша ја основал првата постојана војска на отоманскиот султан, којашто подоцна прераснала во јаничарска војска. Новите припадници на војската носеле бели капи, што е различно од црвените капи на туркменските војници претходно. Алејдиновата служба како Голем везир завршила пред 1333 година.

## Интересно
Некои извори тврдат дека Алејдин-паша бил брат на султанот Орхан I. Иако, Орхан имал брат со името „Алејдин-паша“, братот Алејдин и везирот Алејдин не се верува дека биле иста личност.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 14 век
Категорија:Родени во непозната година
Дервиш Мехмед-паша

**Дервиш Мехмед-паша** (; умрел на 9 декември 1606 година) – голем везир за време на Ахмед I од 21 јуни 1606 година до 9 декември 1606 година.

### Животопис

Мехмед-паша бил со босанско потекло, е роден во босанскиот дел на Санџак. Бил роден како христијанин, но бил земен како данок во крв. Прво станал јаничар, а подоцна бил султанов коморник, сѐ додека Ахмед I не го прогласил за голем везир во 1606 година.
Убиен е на 9 декември 1606 година, го задавиле султановите џелати на спиење, а се сомнева дека Ахмед I го издал налогот за тоа.

## Поврзано
* Список на големи везири на Отоманското Царство

## Наводи

Категорија:Родени во 16 век
Категорија:Починати во 1606 година
Категорија:Големи везири на Отоманското Царство од 17 век
Категорија:Босански отомански везири
Категорија:Отомански Босанци
Категорија:Погубени Отоманци
Категорија:Родени во непозната година
Категорија:Несигурна година на раѓање
Хаџи-паша

**Хаџи-паша** — отомански државник, кој бил Голем везир во периодот од 1348 до 1349 година. По етничка припадност бил Турчин. За него не е познато многу. Познато е дека го мразел Низамудин Ахмед-паша и секогаш влегувал во расправија со него. Во 1348 година стапил на функцијата Голем везир, по смртта на Низамудин Ахмед-паша. Во 1349 година избувнала војна против Персија, при што Хаџи-паша починал во битка. Неговиот син Феризаде-бег, кој бил беглербег на Румелија, сакал да стапи на функцијата Голем везир. Но, кога султанот Орхан I дознал за тоа, наредил тоа да се спречи. Феризаде-бег не го послушал, оа султанот наредил да биде отсечена главата. Починал во 1349 година, четири месеци по смртта на својот татко.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 14 век
Категорија:Отомански Турци
Категорија:Починати во 1349 година
Насух-паша

**Насух-паша** или Дамат Насух-паша – отомански политичар, голем везир на Отоманското Царство од 5 август 1614 година до 17 октомври 1614 година. По потекло е Албанец од градот Ѓумурџина во Западна Тракија, денес е во северозападна Грција. Оттаму доаѓа неговиот прекар Ѓумулџинели. Бил зет на отоманскиот султан Ахмет I кој го погубил заради своите реформи.

## Поврзано
* Список на големи везири на Отоманското Царство
* Договор на Насух-паша

## Наводи

Категорија:Родени во 16 век
Категорија:Починати во 1614 година
Категорија:Големи везири на Отоманското Царство од 17 век
Категорија:Албански отомански везири
Категорија:Отомански Албанци
Категорија:Родени во непозната година
Хадим Синан-паша

**Хадим Синан-паша** (, „Синан-паша Евнухот“; исто така познат како **Синан-паша Боровиниќ**; п. ) — отомански државник и Голем везир.

## Живот
### Потекло и ран живот

Според документите, благородничкото семејство Боровиниќ биле од Источна Босна. Неговиот наследник Твртко Боровинич (1417–46) — близок роднина на босанскиот војвода Радослав Павловиќ, кому му служел.

### Санџак-бег

Од декември 1496 година бил санџак-бег на Босна. Од 1504 до 1506 бил санцак-бег на Херцеговина. Во 1507–08 ја проширил џамијата во Мостар изградена во 1473 година од поранешниот Синан-паша кој бил првиот санџак-бег на Херцеговина. Потоа бил санџак-бег на Смедерево помеѓу 1506 и 1513 година.

### Беглербег и Голем везир

Во 1514 година бил беглербег на Анадолија. Во Битката кај Чалдиран против сефевидска Персија бил поставен за главен на десното крило. По битката бил поставен како беглербег на Румелија, попрестижно место од претходното. Негова следна мисија било освојувањето на Дулкадирид, денес во јужна Турција. Го поразил Бозкур од Дулкадирид во битката на Турнадаѓ. По освојувањето, Селим I го назначил за Голем везир на 25 април 1516 година. Синан бил омилениот везир на Селим. Бил активен во освојувањето на Сирија и Египет. На 28 октомври 1516 година ја поразил египетската мамелучка војска во Кан Јунис, близу Газа, Палестина. Следната година се борел во Битката кај Рајденије во Египет на 22 јануари 1517 година. Со отоманската традиција во борбите, султанот бил скоро секогаш во средиштето. Но, Битката кај Рајденије била исклучок. Селим I одлучил самиот да ги заокружи Мамелуците и го назначил Синан во средиштето. Планот бил успешен и Мамелуците биле поразени. Меѓутоа, пред да заврши битката, Мамелуците го нападнале отоманското средиште и го убиле Синан, мислејќи дека бил султанот. По битката, Селим ја изразил својата жал, велејќи „Ја освоивме битката, но го изгубивме Синан“.

## Семејство

Се оженил со ќерката на Бајазит II (р. 1481–1512).

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 16 век
Категорија:Отомански управители на Анадолија
Категорија:Отомански управители на Румелија
Категорија:Отомански управители на Босна
Категорија:Починати во 1517 година
Категорија:Отомански евнуси
Категорија:Паши
Категорија:Данок во крв
Категорија:Отомански Бошњаци
Категорија:Родени во непозната година
Јунус-паша

**Јунус-паша** (; п. ) — отомански државник и Голем везир на Отоманското Царство осум месеци во 1517 година, служејќи од 30 јануари до неговата смрт на 13 септември.

## Животопис

Било дискутирано, но никогаш не било до крај решено дали Јунус бил со грчко, бугарско или српско потекло. Бил земен преку системот на данок во крв (земен од неговото семејство и преобратен во Ислам со цел да стане отомански бирократ/војник) на мала возраст, Јунис бил израснат да стане јаничар, на крај станувајќи ага (врвен командант) на јаничарите. Во 1511 година станал везир во диванот (отоманска влада) и беглербег (главен покраински управител) на Анадолија.

Јунус-паша имал голема улога во Отоманско-мамелучката војна (1516–17). По отоманската победа во Битката кај Марџ Дабиг во 1516 година, Јунус-паша, со отоманските трупи под негова команда, влегле во денешниот град Алеп, од каде што ги нападнал градовите Хама, Хомс и Дамаск. По Битката кај Рајденије во 1517 година, влегол во египетскиот град Каиро со неговите јаничари и по тридневна опсада, го освоил градот за Отоманското Царство.

Поради неговите успеси и смртта на претходниот голем везир, Хадим Синан-паша, во Битката кај Рајданије на 22 јануари 1517 година, Јунус-паша бил назначен за Голем везир, осум дена подоцна, на 30 јануари. Подоцна бил истовремено назначено да биде управител на Египет. По добивањето на овие две функции, Јунус-паша наводно воспоставил организирано мито и измачување. Откако вестите за корупција стигнале до султанот Селим I, управувањето на Јунус-паша било повлечено и дадено на Хајир Беј, оставајќи го Јунус-паша со функцијата на голем везир.

Се верува дека султанот Селим I го погубил Јунус-паша поради навредата на неговиот наследник Хајир Беј за неговото потекло по омразата за губењето на владеењето од него и покрај тоа што Јунус-паша бил тој што го освоил Египет за Отоманското Царство. Која и да била причината, Јунус-паша бил погубен со сечење на главата на 13 септември 1517 година.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 16 век
Категорија:Отомански управители на Дамаск
Категорија:Отомански управители на Египет
Категорија:Починати во 1517 година
Категорија:Данок во крв
Категорија:Погубени Отоманци
Категорија:Родени во непозната година
Пири Мехмед-паша

**Пири Мехмед-паша** (; п. 1533 во Силиври) — отомански државник и Голем везир на Отоманското Царство од 1517 до 1523 година.

## Наводи

## Надворешни врски

Категорија:Големи везири на Отоманското Царство од 16 век
Категорија:Починати во 1533 година
Категорија:Отомански Турци
Категорија:Луѓе од Силиври
Категорија:Родени во 1465 година
Категорија:Починати во 1532 година
Соколузаде Лала Мехмед-паша

**Соколузаде Лала Мехмед-паша** (починат на 21 јуни 1606 година) – отомански државник со босанско потекло. Можно е да бил во роднинска врска со Мехмед-паша Соколовиќ и бил учител (лала) на принцот. Бил голем везир од 1604 до 1606 година. Умрел изненадно на 21 јуни 1606, најверојатно бил отруен од својот наследник Дервиш Мехмед-паша, уште еден отомански политичар со босанско потекло.

## Поврзано
* Список на големи везири на Отоманското Царство

## Наводи

Категорија:Родени во 16 век
Категорија:Починати во 1606 година
Категорија:Големи везири на Отоманското Царство од 17 век
Категорија:Босански отомански везири
Категорија:Отомански Босанци
Категорија:Големи везири на Отоманското Царство од 16 век
Категорија:Срби во Босна и Херцеговина
Низамудин Ахмед-паша

**Махмудоглу Низамудин Ахмед-паша** — отомански државник, кој бил Голем везир во периодот од 1331 до 1348 година. Тој бил улема, а по етничка припадност бил Турчин.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 14 век
Категорија:Отомански Турци
Категорија:Родени во 1281 година
Категорија:Починати во 1380 година
Синанудин Факих Јусуф-паша

**Синанудин Факих Јусуф-паша** — отомански државник, кој бил Голем везир во периодот од 1349 до 1364 година. Тој бил последен кој ја извршувал функцијата во време на владеењето на султанот Орхан I и прв во време на владеењето на Мурат I.

Во еден запис од 1360 година, султанот Орхан I го споменува Синанудин Факих Јусуф и забележува дека тој бил син на човек со име Муслихудин Муса и внук на човек со име Меџдудин Иса. Од записот исто така може да се разбере дека Синанудин Факих Јусуф бил ахија кој им служен на отоманските бирократи.

По неговата смрт, поранешниот кадиаскер Чандарли Халил Хајредин-паша станал Голем везир, со што започнала „Чандарлиевата ера“ во Отоманското Царство, кога неколку Големи везири потекнувале од семејството Чандарли и поседувале голема политичка моќ.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 14 век
Категорија:Отомански Турци
Категорија:Починати во 1364 година
Категорија:Родени во непозната година
Кеманкеш Али-паша

**Кеманкеш Али-паша** — османлиски државник. Тој бил 80-иот Голем везир на Османлиското цраство од 1623 до 1624 година, за време на владеењето на султанот Мурат IV. Тој имал важна улога во Османлиско-персиската војна

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 17 век
Категорија:Отомански Турци
Категорија:Погубени Отоманци
Категорија:Родени во непозната година
Черкез Мехмед Али-паша

** Черкез Мехмед Али-паша** () — османлиски државник кој служел како Голем везир од 1624 до 1625.

Мехмед имал Черкезко потекло, па оттука потекнува и неговиот епитет. Тој се образувал во Ендерунската школа во Цариград. Во еден период, тој служел како оружар и телохранител () на султанот. Тој починал од болест на 28 јануари 1625 година во Токат.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 17 век
Категорија:Отомански Черкези
Категорија:Родени во непозната година
Кујуџу Мурат-паша

## Поврзано
Кујуџу (Кујуџи) Мурат-паша (околу 1520/1535 – 5 август 1611, Дијарбакир) – голем функционер на османскиот двор и војсководец, по потекло Хрват од БиХ. Имал ќерка Фатма Хатун мажена за султанот Ахмед I. Нарекуван е и Мурат-паша Хрват според неговото потекло.
Бил беглербег во Јемен, Караманија и во други делови на царството. Во Битката кај Егер во 1596 година за време на Втората австриско-турска војна од 1593 до 1606 година се истакнал, па наскоро е именувам за врховен заповедник на османската војска во Унгарија.
Бил голем везир од 1606 (1603) до 5 август 1611 година.

Ги сузбил противосманските востанија во Мала Азија . Заради свирепоста која ја применувал со востаниците, наречен е „кујуџи“ (тур. кој копа јами). Фрлил десетици илјади човечки лешови во јами.
Во Истанбул се наоѓа комплекс на Кујуџу Мурат-паша, а во Анталија џамија на Кујуџу Мурат-паша.

## Наводи

## Поврзано
* Список на големи везири на Отоманското Царство

Категорија:Родени во 16 век
Категорија:Починати во 1606 година
Категорија:Големи везири на Отоманското Царство од 17 век
Категорија:Босански отомански везири
Категорија:Отомански Хрвати
Категорија:Родени во непозната година
Категорија:Починати во 1611 година
Дамат Халил-паша

**Дамат Халил-паша** — османлиски државник. Тој бил Голем везир на Османлиското Царствово два наврати од 1616–1619 година и од 1626–1629 година. Тој исто така служел и во Османлиската морнарица, и водел бројни напади меѓу кои бил и Грабежот на Зејтун во Малта во 1614 година.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 17 век
Категорија:Османлии-Ерменци
Категорија:Починати во 1629 година
Категорија:Дамат
Категорија:Капудан-паши
Категорија:Родени во непозната година
Топал Реџеп-паша

**Топал Реџеп-паша** (починал ) — османлиски државник од Босна. Тој бил Голем везир од 10 февруари 1632 до 18 мај 1632 година. Тој бил инструментот за линчувањето на поранешниот Голем везир, Хафиз Ахмед-паша. Кога султанот Мурат IV разбрал за ова, тој наредил Реџеп-паша да биде погубен на 18 мај 1632 година.

## Наводи

Категорија:Големи везири на Отоманското Царство од 17 век
Категорија:Родени во непозната година
Мехмед Рушди-паша

**Мехмед Рушди-паша** ( или **Мутерџим Рушди-паша** (*Mütercim Mehmed Rüşdi Paşa*; 1811 Ајанџик - 1876, Маниса) — османлиски државник и голем везир на царството на пет наврати. Бил реформист по убедување и силен поддржувач на танзиматот. Во младоста работел како преведувач на воени дела и служел како полковник.

## Младост
Роден е во 1811 г. во Ајанџик, Синопско во семејство на сиромашен рибар. Кога имал три години семејството се преселило во Истанбул. Таму завршил училиште, а потоа бил повикан во војска. Во воената школа учел кај извесен велможа Танас, кој го научил да чита и пишува француски. Подоцна работел заедно со велможата, и бил забележан како надарен од султанот Абдул Меџит, кој го вработил меѓу најдобрите преведувачи во државата (оттаму и прекарот „Мутерџим“ = преведувач). Рушди се прочул ширум царството со своите преводи на француски дела за воена тактика и обука. Потоа повторно добил унапредување и бил испратен во Англија да учи и да преведува други западни дела. Таму се стекнал со западните идеи кои ги делел со другите негови колеги што се залагале за танзиматските реформи.

## Воена кариера
Во 1839 г., на возраст од 28 г. е унапреден во полковник и продолжил да работи како воено лице, па во 1843 г. станал претседател на Воениот совет на државата и делувал во војската сè до оставката во 1853 г. Тогаш бил предложен за валија во Сирија, но ја одбил понудата, одбивајќи и други државни функции само за да избегне работа со Мехмед Али-паша.

## Државничка кариера
Во 1959 г. е назначен за голем везир за првпат и на оваа функција бил вкупно петпати, во владеењата на следниве султани:

*  24 декември 1859 - 28 мај 1860, во владеењето на Абдул Меџит I
*  5 јуни 1866 - 11 февруари 1867, во владеењето на Абдул Азис
*  19 октомври 1872 – 15 март 1873, во владеењето на Абдул Азис
*  12 мај 1876 – 19 декември 1876, во владеењето на Мурат V
*  28 мај 1878 - 4 јуни 1878, во владеењето на Абдул Хамид II

Со неговото назначување по петти пат во 1876 г., Рушди-паша веднаш почнал да спроведува истрага за убиството на поранешниот султан Абдул Меџит и обвинил неколку лица. Поради ова, бил сменет само една недела по назчаувањето и даден на царски суд. Султанот Абдул Хамид го осудил на прогонство.Рушди-паша починал во 1882 г. во Маниса од заболување на нервниот систем, на возраст од 71 г. Закопан е во дворот на џамијата Хатунија.

## Извори
* http://www.bizimsahife.org/Kutuphane/Osmanli_Tarihi_Ans/Osmanli_Tarihi_M/389_Mutercim_Rusdi_Pasa.htm 
* http://rulers.org/rult.html#turkey
* http://www.ayancuk.com/tarih/index_5.html 
* http://shelf3d.com/i/Mehmed%20Rushdi%20Pasha
* http://www.sembolog.com/2013/09/20/mutercim-mehmed-rusdi-pasa/ 

## Наводи

Категорија:Паши
Категорија:Отомански чиновници
Категорија:Родени во 1811 година
Категорија:Починати во 1882 година
Категорија:Големи везири на Отоманското Царство од 19 век
Категорија:Реформи во Отоманското Царство
Јемишчи Хасан-паша

Дамат **Јемишчи Хасан-паша** (; 1535 — 1603 во ) — отомански државник и Голем везир на Отоманското Царство.

Хасан кој го поминал своето детство во Рогово, потоа заминал во Призрен, каде го завршил своето основно образование. Го продолжил своето образование на воената академија во Истанбул. По воената кариера, Хасан станал голем везир на Отоманското Царство од 1602 до 1603 година. Бил погубен од султанот Мехмед III во 1603 година.

Се оженил со Ајше Султан (1570–1605), ќерка на Мурад III, на 5 април 1602 година. Претходно била омажена за Дамат Ибрахим-паша. Султанзаде Мехмед-паша бил негов внук.

## Поврзано
* Список на Големи везири на Отоманското Царство

## Наводи

Категорија:Отомански воени лица
Категорија:Албански отомански везири
Категорија:Родени во 1535 година
Категорија:Починати во 1603 година
Категорија:Големи везири на Отоманското Царство од 17 век
Категорија:Дамат
Махмуд Недим-паша

мини|Махмуд Недим-паша

**Махмуд Недим-паша** (~ &ndash; ) — османлиски државник грузиска народнсот. Татко му Мехмед Неџиб-паша бил валија на Багдадскиот вилает.

Бил на неколку пониски државни функции во Високата порта, па потоа станал министер за надворешни работи, валија на Дамаскиот и Ајдинскиот (измирски) вилает, министер за трговија, па потоа и валија на Триполскиот вилает. Освен тоа, бил успешен и како министер за правда и министер за морнарицата во 1869 г., па потоа два наврата и голем везир (премиер), од 1871 до 1872 и 1875 до 1876 г.

Бил многу близок со султанот Абдул Азис, но и под големо влијание на рускиот амбасадор, генералот Николај Игнатјев пред Руско-турската војна. Поради оваа „послушност“ кон Русите го добил прекарод „Недимов“.

Се смета дека бил неуспешен како голем везир по сите основи, и дека е одговорен за издавањето на указот со кој се укинуваат каматите на паричните средства во земјата. Служел и како министер за внатрешни работи од 1879 до 1882 г.

## Наводи

*

Категорија:Паши
Категорија:Отомански чиновници
Категорија:Отомански управители на Ајдин
Категорија:Отомански управители на Сидон
Категорија:Големи везири на Отоманското Царство од 19 век
Категорија:Отомански Грузијци
Категорија:Министри за надворешни работи на Отоманското Царство
Хадим Хасан-паша

**Хадим Хасан-паша** (; п. 1598 во Цариград) — отомански државник и албански Голем везир на Отоманското Царство од 1597 до 1598 година. Исто така бил отомански управител на Египет од 1580 до 1583 година.

## Поврзано
* Список на Големи везири на Отоманското Царство

## Наводи

Категорија:Починати во 1598 година
Категорија:Големи везири на Отоманското Царство од 16 век
Категорија:Данок во крв
Категорија:Отомански управители на Египет
Категорија:Отомански евнуси
Категорија:Родени во непозната година